Twee op motorfiets dood ná botsing | Maroela Media
Die nooddienste Sondag op die toneel. (Foto: Netcare 911)
'n Motorfietsryer en sy passasier is Sondag in KwaZulu-Natal dood nadat die motorfiets teen 'n bakkie gebots het.
Shawn Herbst, woordvoerder van Netcare 911, sê die nooddienste is omstreeks 13:16 na die toneel op Mhlabunzimaweg naby Natal Crushers in Pietermaritzburg ontbied nadat 'n motorfiets en 'n bakkie glo reg van voor gebots het.
Die motorfietsryer het noodlottige beserings in die voorval opgedoen en is by paramedici se aankoms op die toneel dood verklaar.
Die man se passasier is kritiek beseer in die botsing en is na 'n hospitaal vervoer vir mediese behandeling. Sy het egter daar aan haar beserings beswyk.
Dit is nie duidelik of die bestuurder van die bakkie in die voorval beseer is nie.
KwaZulu-Natal Netcare 911 Pietermaritzburg
Ouers, kinders sterf toe skuilings brand
My innigste simpatie met die oorledenes en hulle familie. Ek weet uit eie ondervinding hoe so 'n botsing lewens verwoes, radikaal verander, lewensideale laat verander in as in jou mond, al het jy dit oorleef. So ontsettend tragies.
So tragies. Ek dra nou nog die letsels van 'n motorfiets ongeluk 35 jaar gelede.
Die arme familie sal vir altyd die pyn en verlange he vir die twee mense.
Wonder maar net wie se skuld dit was
Hier waar ek woon sterf daar elke 25 minute n persoon op n motorfiets agv die hoeveelheid en die swak padgedrag van die mense op die paaie hier